**Admiterea românilor de pretutindeni în anul universitar 2019/2020**

**I.ÎNSCRIEREA LA STUDII UNIVERSITARE DE LICENŢĂ**

1. **Românii cu domiciliul stabil în Republica Moldova, Bulgaria, Croaţia, Diaspora, Grecia, Israel şi Ungaria**

*Acte necesare pentru înscrierea la studii de LICENŢĂ :*

-Cerere-formular de înscriere ( Anexa 2) ;

-Copia certificatului de naştere;

-Copia paşaportului-primele 3 pagini;

-Copia certificatului de căsătorie, dacă este cazul;

-Copia diplomei de bacalaureat sau echivalenta sau, după caz, adeverinţa ( pentru absolvenţii anului curent) de promovare a examenelor naţionale de absolvire a învăţământului liceal;

-Copii ale foilor matricole pentru studiile liceale absolvite;

-4 fotografii 3x4cm  mate;

-Copie după buletinul de identitate;

-Copie după anexa la buletinul de identitate cu indicarea domiciliului stabil;

-Declaraţie pe propria raspundere de asumare a identităţii culturale române ( Anexa 3);

-Declaraţie notarială conform căreia candidatul/ candidata nu posedă carte de identitate emisă în România ( nu are domiciliul stabil în România);

-Certificat sau adeverinţă medicală.

 ***Depunerea dosarelor candidaţilor se va face la Serviciul Gestionare Studenți Străini din clădirea Rectorat, parter, birou 09, personal sau prin delegat, sau prin trimiterea documentelor scanate pe adresa de e-mail internationalstudents@upb.ro, în perioada 15-20 iulie 2019.***

1. **Românii cu domiciliul stabil în Albania, Macedonia, Serbia și Ucraina**

 *Acte necesare pentru înscrierea la studii de LICENŢĂ:*

-Cerere-formular de înscriere conform Anexei nr. 2;

-Copia certificatului de naştere, tradus în limba română sau într-o limbă de circulaţie internatională;

-Copia paşaportului, primele 3 pagini;

-Copia certificatului de căsătorie, dacă este cazul, tradus în limba română sau într-o limbă de circulaţie internaţională;

-Declaraţie pe proprie răspundere, pe baza voinţei liber exprimate, de asumare a identităţii culturale române, potrivit legislaţiei în vigoare, conform Anexei nr. 3;

-Copia diplomei de bacalaureat sau echivalenta sau, după caz, adeverinţa ( pentru absolvenţii anului curent) de promovare a examenelor naţionale de absolvire a învăţămantului liceal, tradusă în limba română sau intr-o limbă de circulaţie internaţională;

-Copii ale foilor matricole pentru studiile liceale absolvite, traduse în limba română sau într-o limbă de circulaţie internaţională.

 **Depunerea dosarului de către candidaţi se va face personal sau prin împuternicit,**

**la sediile misiunilor diplomatice ale României din statele de reședință ale candidaților *sau prin trimiterea documentelor scanate pe adresa de e-mail internationalstudents@upb.ro, în perioada 15-20 iulie 2019.***

1. **Admiterea la studii universitare de licență**
* *Admiterea se realizează pe bază de concurs de dosare, ȋn ordinea descrescătoare a mediei obținute de candidați la examenul de bacalaureat.*
* *Afișarea rezultatelor admiterii va avea loc pe data de 24.07.2019.*
* *Românii de pretutindeni au obligaţia de a confirma un singur loc de studiu după admitere, prin depunerea actelor de studii ȋn original și completarea şi transmiterea Anexei nr. 4 la universitatea la care au fost admişi până la data de 25.07.2019 .*

**II.ÎNSCRIEREA LA STUDII DE MASTERAT ŞI DOCTORAT**

Depunerea dosarelor candidaţilor şi selecţia acestora se va realiza conform Metodologiei de admitere a Universităţii POLITEHNICA din Bucureşti ( UPB), în perioadele stabilite de către UPB, pe locurile alocate românilor de pretutindeni, direct la facultate, respectiv , la Şcoala Doctorală a facultăţii.

* *Secretariatele facultatilor sau ale Şcolilor Doctorale vor transmite o copie a dosarelor candidaților admiși către Serviciul Gestionare Studenţi Străini până la data de 17.07.2019, pentru Sesiunea I, și până la data de 24.09.201, 9pentru Sesiunea II. Dosarelevor fi însoţite de o listă centralizatoare.*

**III. NUMĂRUL DE LOCURI/ GRANTURI DE STUDII FINANŢATE DE LA BUGETUL DE STAT, PENTRU ROMȂNII DE PRETUTINDENI**

|  |
| --- |
| **STUDII UNIVERSITARE DE LICENŢĂ** |
| Locuri fără plata taxelor de școlarizare, dar cu bursă | Locuri fără plata taxelor de școlarizare, dar fără bursă | TOTAL |
| 94 | 50 | 144 |
| **STUDII UNIVERSITARE DE MASTER** |
| Locuri fără plata taxelor de școlarizare, dar cu bursă | Locuri fără plata taxelor de școlarizare, dar fără bursă | TOTAL |
| 18 | 12 | 30 |
| **STUDII UNIVERSITARE DE DOCTORAT** |
| Locuri fără plata taxelor de școlarizare, dar cu bursă | Locuri fără plata taxelor de școlarizare, dar fără bursă | TOTAL |
| 3 | 2 | 5 |

Detalii privind admiterea la:
Licenţă: <http://international.upb.ro/romanian-diaspora-admission/>

Master:  <https://upb.ro/admitere/admitere-masterat/>

Doctorat: <https://upb.ro/doctorat/admitere-doctorat/>